Ana wong sing tau takon karo aku bédané d karo dh kuwi apa. Aku nuli mangsuli yèn d karo dh kuwi rong swara wyanjana utawa konsonan sing séjé ing basa Jawa. Utawa ing istilah awam: rong aksara sing séjé, kaya déné bédané b lan w. Banjur tembung-tembung asing utawa non-Jawa sing ngandhut d kerepé diserep minangka dh. Mula tembung kayadéné radio, district lan dialect ing basa Jawa ditulis dadi radhio, dhistrik lan dhialèk. Nanging aku tau rembugan karo rédaksi kalawarti Damar Jati sing wis ora dibabar manèh, yèn panulisan nganggo gugus dh kuwi ora apik sacara stilistis. Dadi beciké ditulis d nglegena waé. Pancèn mbiyèn nalika pasang aksara utawa éjaan durung diowahi taun 1974, dh katulisaké minangka ḍ, dadi yèn ditulisaké pancèn yèn disawang luwih apik. Dadi tembung-tembung ing dhuwur iki katulis minangka raḍio, ḍistrik lan ḍialèk. Meursault2004ngobrol 20 November 2015 10.11 (UTC)